Alegzandra/wili-2018-roplus huggingface dataset:
Mental disaada (aalso kaal mental ilnis, ar saikiachrik disaada) a dayanuosis, muotaim bai saikaichris, a biyievral ar mental patan we kiah kaaz sofarin ar puor abiliti fi fongshan ina laif.

Juozif (Iibruu: יוֹסֵף‎, chranzlit. Yosef‎; Griik: Ἰωσήφ, chranzlit. Ioséph) a wah figa ina di Gaspl, di ozsban a Mieri, mada a Jiizas, ah ih venariet az Sin Juozif ina di Kiaklik Choch, Iistan Aatadax Choch, Uoriental Aatadax Choch, Angglikan Komyuunian, Luutaranizim ah Metodizim. Kristian chadishan plies Juozif az Jiizas fasta faada. Som istuorian stiet se Juozif ena Jiizas faada. Soh difrah-difrah vyuu juu tu tiolajikal intopritieshan voersos istarikal vyuu.

Oncala a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 101 inabitant.

Ihn taat rap ina 1990, ahn ihn riliis im fors halbom, Redi fi Dai ina 1994, we ehn sel kwajruupl platinom. Wahn ier lieta, ihn fuom di gruup Junior M.A.F.I.A.. Ihn haalso hinvalb ina wahn fiuud wit di rapa Tuupak Shakuor, we hakiuuz im a ab naalij bout wahn rabri, ina we Shakuor halmos ehn ded. Shakuor ded frahn wahn sekan shuutin pahn Septemba 13 1996, ahn Bigi ded six mont lieta ina waneda shuutin. Tuu wiik hafta im det, dehn riliis im sekan halbom, Laif hafta Det, we ehn sel daiman.

Nyuuklier powa a di yuus a nyuuklier riakshan we riliis nyuuklier enaji fi jinariet iit, we muos friikuentli den yuuz ina stiim toerbain fi projuus ilekchrixiti ina nyuuklier powa plaant.

Yuuna Maasn, baan Una Maud Victoria Marson (5 Febiweri 1905 – 6 Mie 1965) wena Jumiekan feminis, aktivis ah raita. Shi projuus puoym, plie ah pruogram fi di BBC. Maasn eh-chrabl gaa Landan ina 1932 ah wok fi di BBC juurin Wol Waar II.

Napuolian Buonapaat, nuo az Napoleon Bonaparte (15 Aagos 1769 – 5 Mie 1821) lieta nuo az Napuolian I a Frans, ahn priivos az Napoleone di Buonaparte, wehna milichri ahn palitikal liida a Frans uufa akshandem shiep Yuuropiian palitix ina di horli 19t senchri.

Epik puoym, epik (frah Latn epicus, frah di Ienshint Griik ajitiv epikos, frah epos, "wod, tuori, puoym"), epos (frah Latn epos, fra Griik epos), ar epopee (frah French épopée, frah nio-Latn epopoeia ) a lenti naritiv puoym, aadinerili kansoernin siiros sobjek we kantien ditiel a eruoyk diid ah ivent signifikant tu wah kolcha ar nieshan. Milman Pari (Milman Parry) ah Alboert Laad (Albert Lord) aagiu se di Uomerik epikdem, di hoerlies wok a Westan lichicha, weh fondamentali wah uoral puoytik faam. Demaya wok faam di biesis a di epik jaahra ina Westan lichicha. Nieli aal a Westan epik (ingkluudn Voerjil Enyiid (Virgil's Aeneid) ah Danti Divain Kamedi (Dante's Divine Comedy) self-kanshosli prizent iself az kantiniuyeshan a di chradishan we eh-bigin bai demya puoym. Klasikal epik implai daktilik examita ah rikount wah joerni, aida fizikal (tipifai bai Odisios ina di Adisi) ar mental (tipifai bai Akiliiz ina di Iliad) ar buot. Azwel epik ten fi ailait kolcharal naam ah fi difain ar riez kuestian bout kolcharal valyuu, potikiula az deh potien tu eroizim.
Mao Zidong (Simplifai Chaini: 毛泽东; Chadishanal Chaini: 毛澤東; Wied-Jailz: Mao Tse-tung; Pinyin: Máo Zédōng ) (26 Disemba 1893 – 9 Septemba 1976) wena Chaini Kamiunis liida. Mao liid di Kamiunis Paati a Chaina (CPC) tu vikchri gens di Kuomintang (KMT) ina di Chaini Sibl Waar, ah wena di liida fi di Piiplz Ripoblik a Chaina (PRC) fran iextablish ina 1949 tel ih ded ina 1976. Kamanli refa tu az Chierman Mao, ih rigyaad az wan a di muos impuotant figa ina madan wol ischri, ah niem bai Taim Magaziin az wan a di 100 muos influenshal smadi a di 20t senchri.

Di French Revaluushan taat ina 1789 wid di kanvokieshan a di hEstiet-Jinaral ina Mie. Di fos ier a di Revaluushan witnis som a di membadem a di Toerd Estiet a prokliem di Tenis Kuot Uot ina Juun, di asaalt pahn di Bastiil ina Julai, di pachiz a di Diklarieshan a di Raits a Man ahn di Sitizn ina Aagos, ahn a hepik maach pahn Voersai wa fuos di raayal kuot bak a Paris ina Aktuoba. Di nex fyuu ier ehn daminiet bai tenshan bitwiin difrahn-difrahn libaral asembli ahn di kansoervativ manaki out fi blak eni mieja rifaam. A ripoblik ehn prokliem ina Septemba 1792 ahn King Louis XVI get exikyuut di nex ier. Extoernal chret alzwel plie a daminant ruol ina di divelopment a di Revaluushan. Di French Revaluushaneri Wardem taat ina 1792 ahn holtimetli fiicha spektakiula French vikchri dat fasilitiet di kangkwes a di hItalian peninsiula, di Luo Konchridem ahn muos terichri wes a di Rain — achiivment wa behn difai priivos French govanmentdem fi senchri. Intoernali, papiula sentiment radikalaiz di Revaluushan signifikantli, ahn kolminiet ina di raiz a Maximilien Robespierre ahn di Jakobindem ahn voerchual diktietaship bai di Kamiti a Poblik Siefiti juurin di Rien a Tera frahn 1793 tel 1794 ina wa taim bitwiin 16,000 ahn 40,000 piipl get kil. Afta di faal a di Jakobindem ahn di exikyuushan a Robespierre, di Dairekchri asyuum kanchruol a di French stiet ina 1795 ahn uol powa tel 1799, wen iget riplies bai di Kansiulet ahn Napuolian Buonapaat.

Taiz a haitem we kiah yuuz fi plie wid. Taiz jinarali plie wid bai pitni ah pet. Plie-plie wid taiz a injayebl miinz fi chrien yong pitni fi laif ina sasayati. Difrah-difrah matiirial yuuz fi mek taiz injayebl fi aal iej. Nof aitem dizain fi saab az taiz, bot gudz projuus fi adaels poerpos kiah yuuz azwel. Fi instans, sumaal pitni kiah pikop wah ousuol aitem ah "flai" i chuu di ier a-priten se a ieroplien. Aneda kansidarieshan a intaraktiv dijital entatienment. Som taiz projuus praimerili az kalekta aitem ah inten fi suoso displie.

Chekia (Česko) a wah konchri ina senchral Yuurop. I baada Joermani, hAschria, Slovakia, ah Puolan. Ikiapital a Praag, ah di ofishal languij a Chek.

Valparaiyso a wah mieja siti, siipuot, ah edikieshanal senta ina di kounti ar kamyuun a Valparaiyso, Chili. Grieta Valparaiyso a di sekan laajis mechropalitan ieria ina di konchri. Valparaiyso lokiet 111.8 kilomiita (69.5 mail) naatwes a Santyaago[3] an a wan a di Sout Pasifik muos impuotant siipuot. Valparaiyso a di kiapital a Chili tod muos papiliet adminischrietiv riijan an a di edkwaata fi di Chilian Nashinal Kanggres sens 1990.
Frans a wan a di nieshandem we staat di Yuropiyan Yuunian ah di Yunaitid Nieshanz. Frans aalso a memba a Frangkofonii, di G8, NATO, OECD, WTO, ah di Latn Yuunian. Ia wan a di poerminent memba a di Yunaitid Nieshanz Sikioriti Kongsl ah ab di laajis nomba a nyuuklier wepan ina di wol.

Di ifishent en ifektiv aparieshan a wahn bizniz ahn di stodi a de sobjek ya niem manijment. Di mien branchdem a manijment a fainanshal manijment, maakitin manijment, yuuman risuos manijment, schratiijik manijment, prodokshan manijment, aparieshans manijment, sorvis manijment an infamieshan teknalaji manijment.

Di British Voerjin Ailanz a wah British Uobasii Terichri we de ina di Kiaribiyan Sii, tu di iis a Puoto Riiko. Di ailandem a paat a di Voerjin Ailan aachipelago; di res a ailandem a paat a di Yunaitid Stiet Voerjin Ailanz. Di ailandem kansis a di mien ailan a Taatuola, Voerjin Gaada, Anegiada, ah Yos Van Daik, ah uoba 50 ada likl-likl ailan ah kie. Nobadi no lib pah bout 15 a di ailan. Di bigis ailan, Taatuola, a bout 20 km (bout (12 mail) ah 5 km (bout 3 mail) waid. Di ailandem ab a tuotal papilieshan a bout 22,000, ah bout 18,000 a dem lib pah Taatuola. Ruod Tong, di kiapital, de pah Taatuola.

Febiweri a di sekan mont a di ier pah di Juulian ah Griguorian kialinda. A di shaatis mont ah di onggl mont wid les dah 30 die. Di mont ab 28 die ina kaman ier ar 29 die ina liip ier wid di kuajrenial 29t die kaal di "liip die."

Di Ruoman Kiaklik Choch, nuo ofishal az di Kiaklik Choch, a di wol laajis Kristian Choch a riprizent uoba aaf a haal Kristian ah wan-six a di wol papilieshan. Ikompraiz 2,782 dayasis gruup ina 23 potikiula rait — di Latn Rait ah 22 sumaala hIistan rait. Di Choch ayis oertli aatariti ina mataz a fiet, moraliti ah Choch gobanans a di Kalij a Bishop, ush, ousomeba, naa nuo aatariti anles itek tugiada wid di Ruoman Pantif, di soksesa a Sin Piita az fii ed. Di korant wan a Puop Francis. Di komiuniti mekop a haadien minischri ah di lieti; memba a haida gruup kiah bilangx tu haaganaiz rilijos komiuniti.

Di nomba π a matimatikal kanstant, di riesho a soerkl sokomfrans tui dayamita, kamanli apraximiet az 3.14159. Iriprizent bai di Griik leta "π" sens di migl-18t senchri, duo azwel isohtaim spel out az "pi" (/paɪ/).

Injinierin a di aplikieshan a matimatix, impirikal evidens ah sayantifik, ikanamik, suoshal, ah praktikal nalij fi invent, inoviet, dizain, bil, mentien, risaach, ah impruuv chokcha, mashiin, tuul, sistim, kompuonent, matiirial, ah pruoses.

Bedwadizam, muo prapa di Jumieka Nietiv Baptis Frii Choch, ena wah rilijos muuvment a Jumieka. Iweh foun a Aagos Tong, Sint Anju Parish, ina 1889 bai Arisn "Shiekspier" Udz, wah Afrikan-Amoerkan imigrant tu Jumieka, ah niem aafa Aligzanda Bedwad (1859-1930), uu weh-refa tu az "Dat Prafit" ah "Shepad." A weh wan a di muos papila Afro-Jumiekan politiko-rilijos muuvment frah di 1890z tu di 1920z. Bedwadizam achak ten-ten touzn falara wid kaal fi suoshal jostis, azwel suoshoikanamik pruogram fi di luowa klaas.
Bifuo ischri a wahn torm yuuz fi diskraib di piiriad bifuo ischri rait dong. I kyahn yuuz fi refa tu aal taim sins di taat a di yuunivors, alsuo di torm yuuz muo aafn fi diskraib di piiriad sins wen laif de pan di ort. Bifuo ischri wid yuuman divaid op wid di Chrii iej sistim, bot skala uu stodi bifuo-yuuman taim piiriad yuuz di klier Rak rekaad n di intanashinal schraatom bies we difain i ina di jaalajikal taim skiel. Di chrii iej sistim a di divijan a bifuo-ischri wid yuuman ina chrii kansekitiv taim piiriad, we niem afta di mien tuul mekin teknalaji in adat de taim de:

Elivieta (Jumieka, US, Kianada, Japaniiz ah Mandarin Chaini) ar lif (UK, Aaschrielia,[1][2][3] Airilan,[4][5] Nyuu Ziilan,[6][7] ah Sout Afrika[8]) a wah taip a voertikal chanspotieshan we muuv piipl ar gudz bitwiin difrah-difrah fluor (lebl, dek) a bilding, vesl, ar ada chokcha. Elivieta jinarali powa bai ilechik muoto we aida jraib chakshan kiebl ar kountawiet sistim laka ais, ar pomp aijralik fluid fi riez silinjikal pistan laka jak.

Di Blak Sii a sii bitwiin Soutiistan Yuurop ah Westan Ieja. Iboundid bai Yuurop, Anatuolia ah di Kaakasos, ah jrien chuu di Meditarienian ina di Atlantik Uoshan, vaya di Ijiyan Sii ah vierios schriet.

Penn den disembaak ih kantinjent ah advans di six mail gaa Santiago de la Vega we ih iizi-iizi kiapcha. Penn den suif-suif akiupai di tong ah oblaij di difiitid Ramirez fi rikues palaava. Venables, no mata se ih eh-sik, kom pah shuor pah 25 Mie fi diktiet di toermz. Ih anongs tu Ramírez se di ailan eh fi bi poermanentli anex bai di Kamanwelt a Ingglan ah dat di inabitantdem eh fi abandan di ailan widin di fuotnait, pah pien a det. Ramírez jraa ih fut fi tuu die bot ivenchali sain di arienjment pah 27 Mie; likl afta dat ih set siel fi Campeche, bot ih ded bifuo ih kuda kech.

Sin Vinsn ah di Grenidiinz a wah ailan nieshan ina di Lesa Antiliiz we de ina di Kiaribiyan Sii. Di 389 skwier kilamita lan terichri kansis a di mien ailan we niem Sin Vinsn, ah di nadan tuu-tod a di Grenidiinz. Di French ah di British weh ruul di konchri wan taim, an i nou bilang tu di Kamanwelt a Nieshan ah KIARIKOM az wah indipendant nieshan.

Di Jaajian iira kiapital niem Plimot bondong ah mashop wen di Soufrier Ilz volkieno go irop pah 18 Julai 1995, so tuu-tod a di papilieshan afi ron gaa ada plies. Di iropshan stil a-gwaan, alduo ino az bad as wen iweh jos taat. Wah nyuu ierpuot bil a Jeral, ina di nadan paat a di ailan, ina 2005. Di vilij we niem Brades a nou di anofishal senta fi govament ah bizniz.

Di Chraibyuunal a di Uoli Afis a di Ingkuizishan (Panish: Tribunal del Santo Oficio de la Inquisición), kamanli nuo az di Panish Ingkuizishan (Inquisición española), weh-extablish ina 1478 bai Kiaklik Manaak Foerdinan II a Aragan ah Izabela I a Kiastiil.

Deno ah Gediz Limitid (Desnoes and Geddes Limited D&G) a wah Jumiekan bruwa ah bebrij projuusa. Iweh faam ina 1918 bai Yuujiin Piita Deno (Eugene Peter Desnoes) ah Tamas Aagriiv Gediz (Thomas Hargreaves Geddes), uu kombain deh tuu shap ina wan biniz.
Siblaizieshan a wahn sosaiyati ar kolcha gruup we wi difain az wahn komplex sosaiyati we praktis agrikolcha an seklment ina toun an siti. Di memba dem a wahn sivilaizieshan aaganaiz ina divizhan a lieba, an komplex suoshan aiyaaki.

Alduo onggl rong faib tu fiftiin milian piipl spiik Swayili az deh fos languij, iyuuz az linggua frangka ina nof paat a Soutiis Afrika. Estimet a di tuotal nomba a Swayili spiika vieri waid, frah 60 milian tu uoba 150 milian. Swayili saab az wah nashinal languij fi fuo nieshan: Tanzania, Kenia, Yugianda, ah di Dimokratik Ripoblik a di Kanggo. Shikomor, di ofishal languij ina Komoros ah azwel spiik ina Mayot (Shimaore), rilietid tuo Swayili. Swayili azwel a wan a di wokin languij a di Afrikan Yuunian ah wan a di ofishal languij a di Iis Afrikan Komiuniti.

Pavati a jinaral skiesiti, ar di stiet a smadi uu lak soertn amount a matiirial pozeshan ar moni. A moltifasit kansep, we ingkluud suoshal, ikanamik, ah palitikal eliment. Pavati kiah difain az aida absoluut ar relitiv. Extriim pavati ar destityuushan refa tu di lak a miinz nesiseri fi miit biesik niid laka fuud, kluodin ah shelta. Relitiv pavati tek ina kansidarieshan indivijal suoshal ah ikanamik stietos kompier tu di res a sasayati.

Apra a wah aat faam we singa ah myuuzishan pofaam jramatik wok ah kombain tex (libreto) ah myuuzikal skuor, yuujali ina tiachrikal setn. Ina chradishanal apra, singa du tuu taip a singin: resitietiv, wah spiich-inflek stail ah aria, wah muo melodik staile. Apra ingkaapariet nof a di eliment a spiikin tieta, laka akin, siinri, ah kastyuum ah sohtaim ingkluud daans. Di pofaamans tipikal huol ina apra ous, akompini bai aakeschra ar sumaala myuuzikal ohsambl, we sens di hoerli 1800z aalwiez liid bai kandokta.

Di Wes Indiiz Fedarieshan, aalso nuo az di Fedarieshan a di Wes Indiiz, wena shaat-laif palitikal yuunian we egzis frah 3 Janiweri 1958 tu 31 Mie 1962. Difrah-difrah ailan ina di Kiaribiyan we weh kalani a di Yunaitid Kindom, ingkluudn Chrinidad ah Tubiego, Baabiedoz, Jumieka, ah demde ina di Liiwad ah Winwad Ailanz, kom tugiada fi faam di Fedarieshan, wid di kiapital ina Puot a Spien, Chrinidad ah Tubiego.

Orikien Gilboert wena wah exchriimli powaful chrapikal saikluon we faam juurin di 1988 Atlantik orikien siizn. Ikaaz waidpred dischokshan tu di Kiaribiyan ah di Golf a Mexiko.

Ilekchomagnetizim a wah branch a fizix we hinvalv di todi a di hilekchomagnetik fuos, wah taip a fizikal intarakshan we okor bitwiin ilekchikali chaaj paatikl. Di hilekchomagnetik fuos yuujali egzibit ilekchomagnetik fiil, laka hilekchik fiil, magnetik fiil, ah lait. Di hilekchomagnetik fuos a wan a di fuo fondamental intarakshan (kamanli kaal fuos) ina niecha. Di ada chrii fondamental intarakshan a di chrang intarakshan, di wiik intarakshan, ah gravitieshan.

Di Kiaribiyan a di riijan we kansis a di Kiaribiyan Sii, di ailandem we dede (muos a we soroun bai di sii), ah aal di kuos we sorouni. Di riijan de tu di soutiis a di Golf a Mexiko, ah Naat Amoerka, iis a Senchral Amoerka, ah tu di naat a Sout Amoerka.
Di Kindom a Saadi Ariebia a di bigis konchri ina di Migl Iis. Saadi Ariebia expuot di muos ail ina di worl. Di papyulieshan a di konchri a bout 28 milan.

Ina maikroikanamix, soplai ah dimaan a wah ikanamik magl a prais ditoerminieshan ina maakit. Ikangkluud se ina kampetitiv maakit, di yuunit prais fi a potikiula gud, ar ada chried aitem laka lieba ar likuid finanshal aset, wi vieri antel isekl a wah paint we di kuantiti dimaan (a di korant prais) wi iikual di kuantiti soplai (a di korant prais), rizolt ina ikanamik ikuilibriom fi prais ah kuantiti chranzak.

Chried, ar kamoers, invalv di chanzfor a di uonaship a gudz ar saabis, frah wan poersn ar entiti tu waneda, ina hexchienj fi rimyuunarieshan, gudz ar saabis. Netwok we lou chried kaal maakit.

Chili, ofishali di Ripoblik a Chili (Panish: República de Chile), a Sout Amoerkan konchri wa tekop wah lang, naro chrip a lan bitwiin di Andiiz tu di iis ah di Pasifik Uoshan tu di wes. Di kyapital de ina Santyaago.

Di Yunaitid Stiet weh biliiv ina di dakchrin a Manifes Destini, wah biliif se di sekla dem weh destin fi pred-out aal uova Naat Amoerka, so ina di 19t senchri deh shub-out nof-nof a di Amoerkan Indian chraib dem so deh kuda kliem nyuu terichri ah tek iin nyuu stiet. Bai 1948 deh weh pred-out aal uova di kantinent. Rung di sekan aaf a di 19t senchri, di Amoerkan Sivl Waar caaz slievri fi don ina di konchri ah bai di 19t senchri fi don, deh weh pred-out az faar az di Pasifik Uoshan. Deh taim ya di ikanami weh a gwaan gud mienli bikaaz a di Indoschrial Rivaluushan. Di Panish-Amoerkan Waar ah Woerl Waar I put di Yunaitid Stiet pah tap az wa gluobal militeri powa ah afta Woerl Waar II di wuol woerl rakagnaiz dem az a suupapowa. Dis a weh caaz deh weh a di ongl konchri fi divilop nyuklier wepan ah yuuz dem fi fait war, ah deh weh a poermanent memba a di Yunaitid Nieshan Sikioriti Kounsl. Wen di Kuol Waar weh don ah di Suoviet Yunian weh mash-op ina 1991, di Yunaitid Stiet kum out az di ongl suupapowa ina di woerl.Di Yunaitid Stiet a we deh kaal divelop konchri so dat miin tu se dem a wa ai hinkom konchri. Dem av di laajis nashinal ikanami ina di woerl bies aafa naminal ah riil GDP - 23% a woerl GDP. Disya diraiv frah di wol iip a nachral risuos we deh gat, ah deh ai lieba prodoktiviti. Iivn duo deh kansida az puos-indoschrial, deh stil du nof-nof manifakcharin ahn a wan a di laajis manifakchara ina di woerl. Dem alsuo a di laajis militeri powa ina di woerl, siin az deh akount fi wola 34% a gluobal militeri spending. So, deh av di biges militeri ah ikanami, deh lob pred deh palitix aal bout, deh kolcha laaj aal uova di woerl, ah deh elp divelop nof-nof sayantifik ah teknalajikal inavieshan.

Telivijan ar TV a wah telikomiunikieshan miidia we yuuz fi chanzmit song wid muuvin imij ina monokruom (blak-ah-wait), ar ina kola, ah ina tuu ar chrii dimenshan. Ikiah refa tu telivijan set, telivijan program, ar di miidia a telivijan chanzmishan. Telivijan a mas miidia, fi hentatienment, edikieshan, nyuuz, ah advataizin.
Indo-Yuropiyan languijdem, we kyaa gaa hAfrika juurin di koluonial piiriad, laka hIngglish, French, Puotigiis, ah Panish, yuuz az linggua frangka. Aalso, Afrikaans, we taak ina Sout Afrika, a waneda Yuropiyan languij ina hAfrika.

Jean-Baptiste Poquelin, aalsuo bunuon bai im stiej niem Molière, (Janiweri 15, 1622 - Febiweri 17, 1673) a wehn wahn Frans plierait an akta uu kansida fi bi wan a di grietis maasta dem a komidi ina Westan lichicha. Mongx im bes wok dem yaav, Le Misanthrope, (Di Misanchruop), L'Ecole des femmes (Di Skuul fi Waif), Tartuffe ou l'Imposteur, (Backslaida ar di Ipokrit), L'Avare ou l'École du mensonge (Di Maiza), Le Malade imaginaire (Di Imajineri Invalid), and Le Bourgeois Gentilhomme (Di Migl klaas Gengklman).

Ischriagrafi a di todi a di metodalaji a istuorian ina divelinop ischri az wah akademik disiplin, ah bai extenshan a heni badi a istarikal wok pan a potikiula sobjek.

Rivier fi dehn intilekchual dep, teknikal komaan ahn aatistik byuuti, Baak wokdem inkluud di Brandenborg kanchortodem, di Guolborg Vierieshandem, di Ingglish Swiitdem, di French Swiitdem, di Paatiitadem, di Wel-Tempa Klavia, di Mas ina B Maina, di Sin Matiu Pashan, di Sin Jan Pashan, di Magnifikiat, Di Myuuzikal Aafrin, Di Aat a Fiuug, di Sonaatadem ahn Paatitadem fi vayalin suolo, di Chelo Swiitdem, muo dan 200 sovaivn kiantaata, ahn simila nomba a haagan wok, inkluudn di selibrietid Tokaata ahn Fiuug ina D Maina.

Invairamentalis a smadi uu kiah spiik out bout wi nachral invairament ah di sostienebl manijment a irizuos chuu chienj ina poblik palisi ar indivijal bievia. Dis maita ingkluud supuotin praktis laka infaam kansomshan, kansavieshan inishitiv, invesment ina rinyuebl rizuos, impruuv ifishensi ina di matiirial ikanami, chranzishan tu nyuu akountin paradaim laka Ikalajikal ikanamix ah fi rinyuu ah rivaitalaiz wi kanekshan wid nan-yuuman laif.

Panamaa (Panish: Panamá), ofishali niem di Ripoblik a Panamaa (Panish: República de Panamá), a wah konchri ina Senchral Amoerka, we de bitwiin Naat Amoerka ah Sout Amoerka. Ibaada wid Kasta Riika tu di wes, Kolombia tu di soutiis, di Kiaribiyan tu di naat ah di Pasifik Uoshan tu di sout. Di kiapital ah laajis siti a Panamaa Siti, di mechopalitan ieria wepaat 3.9 milian smadi, nieli aaf a di konchi, lib.

Garray a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 530 inabitant.

Faris a laaj ieria a lan kova wid chrii ar ada udi vejitieshan. Faris a di daminant tereschrial ikosistim a Oert, ah deh dischribiut kraas di gluob. Faris akount fi 75% a di gruos praimri prodoktiviti a di Oert bayosfier, ah deh kantien 80% a di Oert plaant bayomas.

Manli wena memba a Alpha Phi Alpha fratoerniti. Manli spiich intaikl, Fi Yunait ina Kaman Bakl (To Unite in a Common Battle) eh-diliva ina 1945 a di fratoerniti Toti-fos Jinaral Kanvenshan ina Chikaago, Ilinai. [1]
Spies stieshan, aalso nuo az aabital stieshan ar aabital spies stieshan, a wah spieskraaf kiepebl fi supuot a kruu, we dizain fi rimien ina spies (muos kamanli az aatifishal satilait ina luo Oert aabit) fi wah exten piiriad a taim ah fi ada spieskraaf fi dak de. Spies stieshan distingguish frah adaels spieskraaf yuuz fi yuuman spiesflait bai lak a mieja popolshan ar landin sistim. Insted, ada viikl chanspuot piipl ah kaago go ah kom di stieshan.

Di ischri a Yuurop diskraib di taim frahm wen yuuman inabit di yuuropian kantinet tu nou. Di fos evidens a Homo sapiens ina Yuurop diet bak tu 35,000 BC, di Yuuropian Pieliolitik piiriad. Wen seklment, agrikolcha, an domestikietid laivstak kom bout a di taat a di Niolitik piiriad, we a roun 7000 BC. Frahn di fos sivilaizieshan fi yuuz raitin tu di taim wen di sivilaizieshan disapier fi wahn likl taim, branz wehna di metal we piipl yuuz fi tuu an wepan. Istuorian liebl de piiriad ya di Branz Iej.

Flowaz, sohtaim nuo az bluum ar blazam, a di riprodoktiv chokcha fain ina plaantdem we fluoral (plaant a di divijan Magnoliophyta, aalso kaal anjiospoerm).

Panish (Panish: español/castellano) a wah romans languij we kombout ina nadan Spien, ah den likl bai likl ivalv ina di mien languij ina gobament ah chried. Afta dat, bitwiin di fiftiint ah di naintiint senchri, juurin koluonial expanshan, ipred gaa Afrika, di Amoerkaz, Ieja ah di Pasifik.

Ina rilijos biliif, diiyti a eida wah nachral ar syuupanachral biin, we piipl tingk uoli, divain, ar siekrid. Soh rilijan ab wan supriim diiyti, wails adawandem ab moltipl diiyti. Miel diiyti a god (duo "Gad" yuuz ina jenda-nyuuchral wie ina monotiiystik rilijan), wails fiimiel diiyti a gades.

Daminiika nikniem di Niecha Ail a di Kiaribiyan kaa di ailan losh ah priti. I ab wuoliip a rienfaris, we fulop a rier plaant, animal, ah bod spiishiz. Di Sisru Paarat, di nashinal bod, de pan di nashinal flag. Di ikanami a di konchri dipen muosli pah tuorizim ah agrikolcha.

Kiaptin Jiemz Kuk, nuo az Captain James Cook FRS RN (7 Novemba [O.S. 27 Aktuoba] 1728 – 14 Febiweri 1779) wehna hIngglish expluora, navigieta ahnd kaatografa, ivenchual riezop tu Kiaptin rangk ina di Raayal Nievi. Kuk wehna di fos fi map Niuufonlan bifuo ihn mek ihn chrii vaayj dem tu di Pasifik Uoshan wen taim ihn mek di fos Yuuropian kantak wid di iistan kuoslain a Aaschrielia ahn di Awayian Ailant dem alzwel az di fos rikaad sorcomnavigieshan a Niuu Ziilan.

Guatimaala, hofishali di Ripoblik a Guatimaala (Panish: República de Guatemala), a wah konchri a Senchral Amoerka, we shier baadalain wid Mexiko tu di naat ah wes, di Pasifik Uoshan tu di soutwes, Biliiz tu di naatiis, Andyuuras‎ ah di Kiaribiyan tu di iis, ah El Salvaduor tu di soutiis. Di papilieshan estimiet arong 15.8 milian, fi meki di muos papiulos stiet ina Senchral Amoerka. Dem a riprizentitib dimakrasi. Guatimaala kiapital ah di laajis siti a Nueva Guatimaala de Asunsion (Nueva Guatemala de Asunción), nuo az Guatimaala Siti tu.
Thomas Alva Edison (Febiweri 11, 1847 – Aktuoba 18, 1931) wehna wahn Amerikan inventa, saiyantis an bizniz man uu mek nof gyajet we influens laif roun di worl, laik di fonograaf an di praktikal ilekchri lait bolb. Im a wan a di fos inventa dem fi yuuz di prinsipl a mas prodokshan an tiim wok fi di prases a invenshan, an so im get praps az di smadi uu staat di fos indoschrial risaach lab. Wi kansida Edison az wan a di bes inventa de mina ischri, an im uol 1,093 Y.S. patent in aim niem fi bak op di taikl, an nof patent ina di Y.K., Frans, an Jormani tu. Im av nof invenshan we kanchribyuut tu mas kamyuunikieshan, an espeshali telikamyuunikieshan. Edison kum op wid di aidiya a ilekchrik powa jenarishan an dischribyuushan tu piipl yaad, bizniz, an fakchri- wahn step we kruushal tu divelopmebt ina di madorn indozchrial worl. Di fos powa plaant we im du wehn de pan Manhattan Ailan, Nyuu Yaak.

Paal Buogl a weh gud-gud fren wid wah neda Baptis palitishan man niem Jaaj Wiliam Gaadn uu weh-uon nof lan. A im eh-elp mek Buogl get apaint az di diikan fi Stuoni Got Baptis Choch (Stony Gut Baptist Church) ina 1864. Ina Aagos 1865, Gaadn go tu di British Gobna, Eduad Jan Ier, bout di iipa anfier triitment ah opreshan gens di nigrodem. Deh taim de Buogl ena-fuokos pah ou ih kuda mek laif beta fi di puo piipldem.

Benggali (bɛŋˈɡɔːli) ar Bangla (bɑːŋlɑː; বাংলা Bangla ˈbaŋla) a di languij nietiv tu Banggladesh ah di Indian stiet a Wes Benggal. Di Benggali alfabet yuuz fi raiti. Standad Bangla ina Banggladesh ah Bengali Wes Benggal maak bai nof difrans ina wod, yuusij, axent, ah fonetix. Bangla a di nashinal languij ina Banggladesh ah sekan muos spiik languij ina India. Wid bout 250 milian nietiv ah bout 300 milian tuotal spiika wolwaid, a di sebmt muos spiik languij ina di wol bai tuotal nomba a nietiv spiika ah di ilebmt muos spiik languij bai tuotal nomba a spiika. Di impuotans a dis languij tu di konchridem a Sout Ieja iloschriet bai di ischri a di nashinal antemdem a Banggladesh ah India, ah di nashinal sing a India, aal a dem fos kompuoz ina Benggali languij.

Stuov a wah ingkluoz spies wepaat fyuil bon fi provaid iit, aida fi iit di spies we di stuov de, ar fi iit di stuov iself ah aitem pudong pani.

Aakeschra a laaj inschrumental ohsambl yuuz ina klasikal myuuzik we kantien sekshan a chring (vailin, vyuola, chelo ah dobbl bies), braas, udwin, ah pokoshan inschrument.

Iistan filasafi ingkluud di vierios filasafi a Sout ah Iis Ieja, ingkluudn Chaini filsafi, Indian filasafi, Korian filasafi, Japaniiz filasafi. Braadli spiikin di toerm azwel kiah sohtaim ingkluud Babiluonian filasafi, Juwish filasafi, Iranian/Poerjan filasafi ah Izlamik filasafi, alduo demaya kiah kansida Westan filasafi tu.

Selsios, aalso nuo az sentigried,[1][2] a skiel ah yuunit a mejament fi tempicha. Az a SI diraiv yuunit, iyuuz bai muos konchri ina di wol. Iniem aafa di Swiidish aschanama Andaz Selsios (Anders Celsius, 1701–1744), uu eh-divelop wah simila tempicha skiel.
Juu tu resprichri ilnis, Manli ritaya frah palitix pah ih boertdie ina 1969. Ih ded lieta da ier de, pah 2 Septemba 1969. Ih tuum eh-dizain bai di kritikali akliem Jumiekan skolpta, Kristifa Ganzaaliz (Christopher Gonzalez).

Di ischri a Oert kansoern di divelopment a di planit Oert frah ifaamieshan tu di prezant die. Nieli aal branch a nachral sayans eh-kanchibiut fi wi andastan di mien iventdem a di Oert paas. Di iej a Oert a apraximetli wan-tod a di iej a di yunivoers. Wah singkuma amount a jaalajikal chienj eh-okor ina datde taimspan, akompini bai bailajikal chienj.

Santa María de las Hoyas a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 176 inabitant.

Portillo de Soria a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 19 inabitant.

Ina ikanamix, wah gud a matiirial we satisfai yuuman waant ah provaid yuutiliti, fi egzampl, tu kansyuuma a-mek poerchis. Wah kaman distingshan mek bitwiin 'gudz' we a tanjibl prapati ah saabis, we nan-fizikal.

Las Aldehuelas a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 99 inabitant.

Kantempareri sayans tipikali sobdivaidop ina nachral sayans, we todi di matiirial wol; suoshal sayans, we todi piipl ah sasayati; ah faamal sayans, laka matimatix. Faamal sayans noftaim exkluud az deh no dipen pah no impirikal abzavieshan.[4] Disiplin we yuuz sayans laka injinierin ah medisn maita kiah aalso kansida az aplai sayans.[5]

Suol proprayataship: Suol proprayataship a wahn prafit-mekin bizniz we bilang tu onggl wan sumadi. Di uona maita apariet pan im uon aar maita emplai ada piipl. Di uol a di layabiliti fi aal a di detdem we di bizniz inkyor faal pan di uona a di bizniz.

Ih hakiupai a iikual gran plies ina buot di ischri a filasafi ah di ischri a matimatix. A im eh-invent infinitezimal kialkiulos indipendant frah Nyuutn (Newton), ah ih nuotieshan a di wan ina jinaral yuus sens da taim de. Ih alzwel invent di bainari sistim, foundieshan a voerchual aal madan kompyuuta aachitecha. Ina filasafi, ih muosli memba fi aptimizim, dat a ih kangkluujan se wi yunivoers, ina rischrik sens, a di besis pasobl wan Gad kuda eh-mek. Saida Renei Deikaat ah Baruk Spinuoza, im a wan a di chrii grietis 17t-senchri rashanalis, bot ih filasafi azwel luk bak tu di skolastik chradishan ah antisipiet madan lajik ah analisis.

Di Zayan Kaptik Choch eh-fiicha ina di 2011 Bili Kaaben (Billy Corben) dakiumenchri Skwier Gruupa: Di Gadfaadadem a Gianja, we di fos sekshan kansoern di gruup ah fiicha intavyuu wid soh faama memba.
Di intiiria chokcha a di hOert lieya ina sferikal shel, laka uonian. Demaya lieya kiah difain bai deh kimikal ah deh riyolajikal prapati. Oert ab wah outa siliket salid kros, wah viskyuos-viskyuos mangkl, wah likuid outa kuor we wuoliip les viskyuos dah di mangkl, ah salid ina kuor. Sayantifik andastanin a di intoernal chokcha a di hOert bies pah abzavieshan a tapagrafi ah batimechri, abzavieshan a rak ina houtkrap, sampl we eh-kyaa kom a di soerfis frah grieta dep bai volkieno ar volkianik aktiviti, hanalisis a di saizmik wiev we paas chuu di hOert, mejament a di gravitieshanal ah magnetic fiil a di hOert, ah experiment wid kristalain salid a presha ah tempicha kiaraktaristik a di hOert diip intiiria.

Di aas' (Equus ferus caballus) a wan a tuu extant sobspiishiz a Equus ferus. A wah ad-tuo honggiulet mamal we bilangx tu di taxanamik fambili Equidae.

Wiik wid fiiva ah a-luk fi a hiizi vikchri afta deh difiit a Santo Dominggo, di Ingglish fuos den siel fi Jumieka, di onggl Panish Wes Indiiz ailan we neh ab no nyuu difensiv wok. Ina Mie 1655, rong 7,000 Ingglish suoja lan nier Jumieka Panish Tong kiapital. Di Ingglish inviejan fuos kuiktaim uobapowa di sumaal nomba a Panish chuup (a di taim, du wuola Jumieka papilieshan eh-nomba onggl rong 2,500).[6]

Kianggl a wah ignaitebl wik we embed ina wax ar waneda flamebl salid sobstans laka talo fi provaid lait, ah ina som kies, friegrant. Ikiah aalso yuuz fi provaid iit, ar yuuz az metod fi kip taim.

Uman sofrij (azwel nuo az uman rait fi vuot) a di rait a uman fi vuot ina ilekshan. Limitid vuotn rait eh-gien bai di umandem ina Finlan, Aislan, Swiidn ah soh westan Y.S. stiet ina di liet 19t senchri. Nashinal ah intanashinal aaganizieshan faam fi kwaadiniet efat fi gien vuotn rait, espeshal di Intanashinal Uman Sofrij Alayans (1904), ah azwel wok fi iikual sivl rait fi uman.

Fizikal kazmalaji a di todi a di laajis-skiel chokchadem ah dainamix a di Yunivoers ah kansoern wid fondamental kuestian bout di harijin, chokcha, hevaluushan, ah oltimet fiet. Fi muos a yuuman ischri, a wena branch a metafizix ah rilijan. Kazmalaji az sayans arijiniet wid di Kopoernikan prinsipl, we himplai se di silestial badidem obie fizikal laa haidentical tu demde pah Oert, ah Nyuutuonian mikianix, we fos lou wi fi handastan demde fizikal laa.

Naritiv ar tuori a heni ripuot bout ivent we kanek, riil ar imajineri, prizent ina siikuens a wod we rait ar spiik, an/ar stil ar muuvin himij.

Kriptografi ar kriptalaji (frah Griik κρυπτός kryptos, "aidop, siikrit"; ah γράφειν graphein, "raitn", ar -λογία logia, "todi", rispektivli) a di praktis ah todi a tekniik fi sikuor komiunikieshan ina di prezans a tod paati kaal advoerseri.

Pratistantizim arijiniet ina di 16t senchri Pratistant Refamieshan. Pratistant dakchrin, nuo azwel ina kantinental Yuropiyan chradishan az Ivanjelikal dakchrin, ina apozishan tu daa fi Kiaklikizim. Itipikal uol se Skripcha (reda dah chradishan ar ikliiziastik intoerpritieshan a Skripcha) a di suos a riviil chuut.
Jaamichri (frah di Ienshent Griik: γεωμετρία; geo- "oert", -metron "mejament") a wah branch a matimatix kansoern wid kuestian a shiep, saiz, relitiv pozishan a figa, ah di prapati a spies. Matimatishan uu wok ina di fiil a jaamechri kaal a jaamita. Jaamichri eh-araiz indipendantli ina nomba a hoerli kolcha az a badi a praktikal nalij kansoernin lent, ieria, ah valyuum, wid eliment a faamal matimatikal sayans we eh-imoerj ina di Wes az hoerli az Taaliiz(Thales 6t senchri BKE). Bai di 3d senchri BKE, jaamichri eh-put ina wah axiomatik faam bai Yuuklid (Euclid), uufa chriitment—Yuuklidiyan jaamichri—set standad fi nof senchri we fala.[1] Aakimidiiz eh-divelop injiinos tekniik fi kialkiuliet ieria ah valyuum, ina wuoliip a wie we antisipiet madan intigral kialkiulos.

Chradishanal fuok myuuzik kiah difain ina sebral wie az myuuzik we chranzmit uorali, ar az myuuzik wid anuon kompuoza. Ikanchraas wid komoershal ah klasikal stail. Muotaim wan miinin kiah se bout uol sing, widoutn no nuon kompuoza; waneda miinin a myuuzik we chranzmit ah ivalv bai pruoses a uoral chranzmishan ar pofaam bai kostom uoba lang piiriad a taim.

Ip ap myuuzik, adawaiz kaal ip-ap ar rap myuuzik, a myuuzik jaahra faam ina di Yunaitid Stiet ina di 1970z we kansis a stailaiz ridmik myuuzik we kamanli akompni rapin, wah ridmik ah raimin spiich we chaant. Idivelop az paat a ip ap kolcha, wah sobkolcha difain bai fuo kii stailistik eliment: rapin, DJin/krachin, briek daansin, ah grafiiti raitn. Adaels eliment ingkluud samplin ar sintisis, ah biitbaxin.

Nyuuzpiepa a siirial poblikieshan we kantien nyuuz, ada infaamativ aatikl (lis biluo), ah yuujali advatizin. Nyuuzpiepa yuujali print pah relitivli inexpensive, luo gried piepa laka nyuuzprint. Di nyuuz aaganizieshandem we poblish nyuzzpiepa noftaim metonimikali kaal nyuuzpiepa. Di anlain voerjan kaal anlain nyuuzpiepa ar nyuuz sait.

Uoli Kamyuunian a di sakrament fi kamemariet di det a di Laad Jiizas Krais. I heniebl wi fi shier ina di flesh ahn blod a wi Laad ahn fi de ina kamyuunian wid Im so wi kiahn ab itornal laif ahn riezop pahn di Laas Die. Dis sakrament fi huol aafn az pasobl. Onggl wan anlevn bred ahn griep juus fi yuuz.

Di ayis iltap a di Pik Paradis a 424 miita ina di senta a wah chien a il. Buot di French ah di Doch said ili wid laaj mountn piik. Dis faam wah vali we nof ous lokiet. No riva no de pah di ailan, bot deh gat nof jrai goli. Aikin chriel gi axes tu di jrai faris we kova di iltap ah sluopdem.

Di muos jinaral jaahra ina lichicha a (ina luus kranalajikal aada) epik, chrajidi, kamedi, ah krietiv nanfikshan. Aal a dem kiah bi ina di faam a pruoz ar puoychri. Adishanali, jaahra laka sataya, aligori ar pastuoral maita apier ina heni a di abov, no onggl az sobjaahra, bot az mixcha a jaahra. Fainali, deh difain bai di jinaral kolcharal muuvment a di istarikal piiriad wen deh weh-kompuoz.

Espeja de San Marcelino a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 218 inabitant.
Ikosistim a komiuniti a libm aaganizim ina kanjongshan wid di nanlibm kompuonent a deh invairament (tingz laka ier, waata ah minaral sail), we hintarak az wah sistim.[2] Demaya bayatik ah iebayatik kompuonent rigyaad az lingk tugiada chuu nyuuchrient saikl ah enaji fluo.[3] Az ikosistimdem difain bai di netwok a hintarakshan mongx aaganizim, ah bitwiin aaganizim ah deh invairament,[4] deh kiah bi heni saiz bot yuujali ingkompas spisifik, limitid spies[5] (alduo som sayantis se dat di wuola di planit a wah ikosistim).[6]

Inkiandesent lait bolb, inkiandesent lamp ar inkiandesent lait gluob a wah ilekchik lait wid wah waya filament iitop tu ai tempicha, bai paas wah ilekchik korant chuu it, antel igluo wid vizebl lait (inkiandesens). Di at filament protek frah axidieshan wid wah glaas ar kwaats bolb we fulop wid inoert gias ar ivakiuet. Ina alojen lamp, filament ivaparieshan privent bai a kimikal pruoses we riidipazit metal viepa pah di filament, so hexten ilaif. Di lait bolb soplai wid ilekchik korant bai fiid-chuu toerminal ar waya himbed ina di glaas. Muos bolb yuuz ina sakit we provaid mikianikal supuot ah ilekchikal kanekshan.

Frans a wah divelop nieshan ah ab di fif laajis ikanami bai naminal GDP. Ia di konchri we ab di muos tuoris ina di wol, ah ab rofli 82 milian farina we koh visit ebri ier.

Fuotan a wah elimenchri paatikl, di kuantom a haal faam a ilekchomagnetik redieshan ingkluudn lait. A di fuos kiaria fi hilekchomagnetik fuos, iibm wen statik vaya voerchual fuotan.

Sin Maatn (Doch, Sint Maarten) a wah ailan konchri ina di Kiaribiyan. Di konchri a paat a di Kindom a di Nedalanz. Imekop di sodan 40% a di Kiaribiyan ailan Sin Maatn, wail di French uobasiiz kalektiviti Sah Mahtah (French, Saint-Martin) mekop di nadan 60%. Fii kiapital a Filipsboerg (Philipsburg). Iab papilieshan a 33,609 ina wah ieria a 34 km2 (13 sk ml).

Di Wol Waid Web (WWW) a wah infamieshan spies we dakiument ah adaels web rizuos aidentifai bai URL, intalingk bai aipatex lingk, ah kiah axes vaya di Intanet. Di Wol Waid Web eh-invent bai hIngglish sayantis Tim Berners-Lee ina 1989. Ih eh-rait di fos web brouza ina 1990 wails ih eh-implai a CERN ina Suitsalan.
Palitix ina Jumieka tek plies ina di friemwok a riprizentitiv paalimenchri dimokratik kanstityuushanal manaaki. Di 1962 Kanstityuushan a Jumieka extablish wah paalimenchri sistim wid palitikal ah liigal chadishan we kluosli fala demde a di Yunaitid Kindom. Az di ed a stiet, Kwiin Ilizibet II - pah di advais a di Praim Minista a Jumieka - apaint wah gobna-jinaral az ar riprizentitiv ina Jumieka. Di gobna-jinaral ab muosli serimuonial ruol. Jumieka kanstityuut wah indipendant Kamanwelt relm. Di Kanstityuushan ves egzekiutiv powa ina di kiabinet, we liid bai di Praim Minista. Egzekiutiv powa exasaiz bai di gobament. Lejislietiv powa ves buot ina di gobament ah ina di Paaliment a Jumieka. Wah baipaatizan jaint komitii a di Jumiekan lejisliecha jraafop Jumieka korant Kanstityuushan ina 1962. Datde Kanstityuushan kom ina fuos wid di Jumieka Indipendans Ak, 1962 a di Paaliment a di Yunaitid Kindom, we gi Jumieka palitikal indipendans. Kanstityuushanal siefgyaad ingkluud friidam a spiich, friidam a di pres, friidom a woership, friidam a muuvment, ah friidam a asosieshan. Di judisheri apariet indipendant frah di egzekiutiv ah di lejisliecha, wid jurispruudens bies pah Ingglish kaman laa.

Ina riisent dekied, aset ahn entapraiz we ron bai difrentdifrent stiet magl aaftabizniz entapraiz. Ina 2003, di Piiplz Ripoblik a Chaina rifaa 80% a dem entapraiz we bilang tu di konchri ahn magl dem pahn wahn kompini taip a manijment sistim. Uol iip a stiet instichuushan ahn entapraiz ina Chaina ahn Rosha chansfaam ina jaint-stak kompini wid paat a dem shier listid pahn poblik stak maakit.

Panish Tong a di kiapital fi Sin Kiachrin Parish. Di Panish extablishi ina 1534 az di fos kiapital a Jumieka. Deh niemi Santyaago de la Vega (Panish, Santiago de la Vega) wa miin 'Sin Jiemz a di Plien'. Lieta di British eh-kaali Sin Jiego de la Viega, ah lieta stil di niem chienj tu Panish Tong. Soh luokal piipl kaali "Spien". Iwena di kiapital a di ailan frah 1534 tel 1872 wen di British shif di kiapital gaa Kinston.

Chuu dehn nehna du so wel fi kanchruol di Nyuu Wol gens di Panishdem, sohn hInglish admiral disaid se dem a go tekwe Jumieka fi hAliva Kramwel no tuu bex wid dem. Di Panishdem nehn hexpek fi get atak so dehn nehn pripier non taal so nof a dem ron we go a Kyuuba. Som a dehn sliev tek di hapachuuniti fi hexkiep ina di ildem ahn jain di Maruundem. Frahn da taim ya hIngglish tek ruut, tiich bai di suoja ahn sieladem, ahn lieta bai di sekladem wid dehn uovasia, buk-kipa, hindencha saabant ahn mishineridem. Som a demaya taak difrahn riijanal British dayalek ou koms wi get di Skatish ahn hAirish influens.

Antaatika a di sodan muos kantinet pan di Ort, we de uova moch a di Sout Puol an i soroun bai di Sodorn Uoshan. I meja 14.4 milian km² (5.4 million sk mai), an a di fif bigis kantinent ian ieriya afta Ieja, Afrika, Naat Amerika, ahn Sout Amerika. Bout 98 % a Antaatika cova wid ais, we avrij at liis 1.6 kilamit (1.0 mai) tik.
Wen yu kansida di avrij, Antaatika a di kuolis, jraiyis ahn windies kantinent, an i ab di aiyis avrij elivieshan outa aal a di kantinent dem. Antaatika rigyaad az wahn dezort, wid prisipitieshan evri ier a bout 200 mm (8 inch) lansaid di kuos, ahn moch les di faara inlan yu go. Nobadi no liv pahn Antaatika, bot eniwe frahm 1.000 tu 5,000 piipl tan de a wuoliip a difrent difrent risaach stieshan we skyata kraas di kantinet chuuwout di ier. Ongl di animal dem uu adap tu di kuol tempricha dem kyahn sovaiv de, laik pingguin, siil, mas, liichin, ahn sohn wuoliip a taip a alji.

Di Kanstityuushan a India a di langgis raitdong kanstityuushan a heni savrin konchri ina di wol, far ikantien 444 aatikl ina 22 paat, 12 shedyuul ah 118 amenment, wid 117,369 wod ina ihIngglish-languij chranslieshan, wails di Yunaitid Stiet Kanstityuushan a di shaatis raitdong kanstityuushan, we kantien sebm aatikl ah 27 amenment, ah tuotal a 4,400 wod.

Mexiko a wah riijanal powa, di onggl Latn Amoerkan nieshan we de paat a di Aaganizieshan fi Ikanamik Kaaparieshan ah Divelopment, sens 1994, ah a wah migl-ingkom konchri. Mexiko a nyuuli indoschrialaiz nieshan ah ab di 11t laajis ikanami ina di wol bai GDP. Mexiko ikanami ab chrang lingk wid NAFTA. Ousomeba, di laaj ingkom distribyuushan ah di wuoliip a jrog vailens a ishiu a kansoern.

Di Choch a Jiizas Krais a Lata-die Sient (LDS Choch, muor taim kaal Maaman Choch) a di muos bigis dinaminieshan fi pring fram out a di Lata Die Sient muuvment arijiniet bai Joseph Smith roun 1830. Di choch bies ina Salt Liek Siti, Yuutaa, an idon extablish nof kanggrigieshan (we dem prefa kaal "waad" an "branch") aal bout di wol. Dem se di mount a memba ina di choch ron fram bout 13 milian (6 milian ina di U.S. aluon) tu onggl bout aaf a dat nomba de, dipen pan ou dem a kounti.
Kaman kuol, aalso nuo as fresh kuol ar simpli az kuol, a vairal infekshos diziiz a di opa resprichri chrak we praimerili afek di nuoz. Di chruot, sainos, ah vais bax kiah aalso afek. Sain ah simtom kiah bigin les dah tuu die afta expuoja. Deh ingkluud kaafin, suo chuot, ronin nuoz, sniizin, ediek, ah fiiva. Piipl yuujali rikova ina sebm tu ten die. Som simtam kiah laas op tu chrii wiik. Demde wid adaels elt prablem maita hokiejanali divelop nyuumuonia.Wel uoba 200 vairos schrien implikiet ina di kaaz a di kaman kuol; di rainovairosdem a di muos kaman. Deh pred chuu di ier juurin kluos kantak wid infektid piipl ah indirekli chuu kantak wid abjek ina di invairament fala bai chansfor tu di mout ar nuoz. Rix fakta ingkluud wen pitni gaa diekier, smadi naa sliip gud, ah saikalajikal schres. Simtam muosli juu tu di badi uona imyuun rispans tu di infekshan reda dah tu tishu dischrokshan bai di vairos dehself. Piipl wid influenza noftaim shuo simila simtom az piipl wid kuol, duo simtom yuujali muo sivier ina di faama.No vaxiin no de fi di kaman kuol. Di praimeri metod a privenshan a an washin; no fi toch di yaidem, nuoz ar mout wid anwash an; ah fi tan for frah ada sik piipl. Som evidens supuot di yuus a fies maax. No kyuor fi di kaman kuol egzis, bot di simtomdem kiah chriit. Nansteraidal anti-inflamachri jogz (NSAID) laka aibiupruofen kiah elp wid pien. Antibayatik shuda neba yuuz. Evidens no supuot no benifit frah kaaf medisn.Di kaman kuol a di muos friikuent infekshos diziiz ina yuuman. Di avrij adolt get tuu tu fuo kuol a ier, wails di avrij pitni maita get six tu iet. Deh okor muo kamanli juurin winta ar wen taim kuol. Demaya infekshan de wid yuumaniti sens ienshent taim.

Jaagrafi (frah Griik γεωγραφία, geographia, litarali "oert diskripshan") a wah fiil a sayans we divuot tu di todi a di lan, di fiicha, di inabitant, ah di finamina dem a Oert. Di fos poersn fi yuuz di wod "γεωγραφία" wena Erastotiiniz (Eratosthenes 276–194 BKI). Fuo istarikal chadishan ina jaagrafikal risaach a spieshal analisis a di nachral ah di yuuman finamina (jaagrafi az di todi a dischibyuushan), ieria todi (plies ah riijan), todi a di yuuman-lan rilieshanship, ah risaach ina di Oert sayans. Nondiles, madan jaagrafi a wah aal-ingkompasin disiplin we fuomuos siik fi andastan di Oert ah aal a iyuuman ah nachral komplexiti—no onggl we abjekdem de, bot ou deh eh-chienj ah kom fi bi. Jaagrafi kaal "di wol disiplin" ah "di brij bitwiin di yuuman ah di fizikal sayans". Jaagrafi divaidop ina tuu mien branch: yuuman jaagrafi ah fizikal jaagrafi.

Tardelcuende a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 541 inabitant.

Kiapital ponishment a mata a aktiv kanchovasi ina difrah-difrah konchri ah stiet, ah pozishan kiah vieri widin a singgl palitikal aidialaji ar kolchral riijan. Ina di Yuropiyan Yuunian, Aatikl 2 a di Chaata a Fondamental Raits a di Yuropiyan Yuunian proibit di yuus a kiapital ponishment. Aalso, di Kongsl a Yuurop, we ab 47 memba stiet, proibit di yuus a di det penalti bai di membadem.
Kantempareri filasafikal riilizim a di biliif se som aspek a wi rialiti antolajikali indipendant a wi kansepchual skiim, posepshan, lingguistik praktis, biliif, esechra. Riilizim kiah taak bout wid rispek tu ada main, di paas, di fyuucha, yuunivoersal tingz, matimatikal entiti (laka nachral nomba), maral kiatigari, di matiirial wol, ah taat. Riilizim kiah azwel promuot ina ankualifai sens, ina soch kies iasoert di main-indipendant egzistans a wah visibl wol, az opuoz tu skeptisizim ah solipsizim. Filasafa uu profes riilizim stiet dat chuut kansis ina di main karispandans tu rialiti.

Laa we afek lezbian, gie, baisexyual, ah chransjenda (LGBT) piipl vieri wuoliip bai konchri ar terichri—ebriting frah liigal rekanishan a siem-sex marid ar ada taip a paadnaship, tu di det penalti az ponishment fi siem-sex ruomantik/sexyual aktiviti ar aidentiti.

Pah 23 Maach 2002, Nieshan a hIzlam liida Luuwis Farakan (Louis Farrakhan) vizit Shaare Shalom, ih fos visit tu wah sinigag, fi hatemp fi ripier ih kachovoershal rilieshanship wid di Juuwish komiuniti. Farakan eh-axep fi spiik a Shaare Shalom ina di nietiv konchri a ih faada, afta ih eh don-rijek fi hapier ina Moerkan sinigag, nof a uu eh-fried deh maita a-sen di rang signal tu di Juuwish komiuniti.

Di Choch, extablish bai wi Laad Jiizas Krais, chruu di Uoli Pirit juurin di taim a di 'lata rien', a di ristuor chuu choch a di hApastalik taim.

Laif a kiaraktaristik we distingguish fizikal entiti we ab bailajikal pruoses, laka signalin ah self-sostienin pruoses, frah demde we no gat, aida kaa soch fongshan eh-siis, ar bikaazn deh neba ab soch fongshan ah so klasifai az inanimet.

Nof Jumiekan dizoert mek wid kuoknat. Aal iskriim sohtaim mek wid kuoknat milk steda milk ar kriim. Di muos papiula aiskriim flieva a griepnot ah rom-ah-riezn. Sohtaim Jumiekan piipl iit aiskriim wid jelo, ef eni de bout.

Di 2010 Kinston anres, dob luokali az di Tivoli Ingkoerjan, wena aam kanflik bitwiin di Showa Pasi jrog kyaatel ah Jumieka milichri ah poliis fuos ina Kinston, di kiapital a Jumieka. Di kanflik eh-bigin pah di 23 Mie 2010 az sikioriti fuos taat fi saach fi mieja jrog laad Kristifa "Dudus" Kuok, afta di Yunaitid Stiet rikues ih exchradishan, ah di liida a di kriminal giang we atak sebral poliis stieshan. Di voilens, we muosli tek plies uoba 24–25 Mie, kil akliis 73 sivilian ah wuun akliis 35 muo. Fuo suoja/poliis get kil tu ah muo dah 500 ares eh-mek, az Jumiekan poliis ah suoja fait gonman ina di Tivoli Gyaadn dischrik a Kinston.

Miño de Medinaceli a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 96 inabitant.